Sorin Cîmpeanu: Școala va începe pe 13 septembrie, în format fizic. Nu vreau scenarii de funcționare.
Sorin Cîmpeanu a anunțat, marți, că școala va începe pe 13 septembrie, în format fizic. "Nu vreau scenarii de funcționare", a spus ministrul Educației. Conform sursei citate, toți elevii vor avea manuale la începutul anului școlar.
Ministrul Educației, Sorin Cîmpeanu, a anunțat, marți, că școala va începe pe 13 septembrie, în format fizic."Nu vreau scenarii de funcționare", a spus ministrul Educației."Bazându-mă pe informațiile pe care le am în limite de competență, bazându-mă pe cunoașterea condițiilor din școli, în care regulile sanitare au fost respectate mai riguros decât în orice alte locuri, cu excepția unităților sanitare, bazându-mă pe nivelul ridicat de vaccinare a personalului din învățământ, bazându-mă pe acțiunile pe care le avem în vedere pentru a susține importanța și necesitatea vaccinării, mă pronunț cât se poate de clar în favoarea deschiderii cu prezență fizică pentru toți elevii fără scenarii de funcționare. Am dreptul să manifest acest optimism, în paralel luând în considerare orice alte variante vor rezulta din evoluția epidemiologică", spune Sorin Cîmpeanu.El spune și că e posibil ca, pe viitor, cabinetele medicale din școli să fie transformate în centre de vaccinare și se declară împotriva obligativității vaccinării.Conform sursei citate, toți elevii vor avea manuale la începutul anului școlar."Eu am primit asigurări că nu vor exista întârzieri cu privire la disponiblitatea manualelor", a spus Sorin Cîmpeanu, într-o conferință de presă.